text: 4 mesos sense els Jordis – Guia de Roses
  Home ROSES PROCÉS 4 mesos sense els Jordis
  4 mesos sense els Jordis
  Quatre mesos després de l'empresonament de Jordi Sànchez i Jordi Cuixart, la ciutadania ha tornat a omplir els carrers per exigir-ne la llibertat i denunciar la repressió de l'Estat espanyol.
  Aquest acte de record es va fer simultàniament davant de tots els Ajuntaments Catalans.
  A Roses desenes de persones es van concentrar ahir al vespre davant del consistori rosinc en un acte organitzat per l'ANC Roses i dirigit per l'Alcaldessa de Roses, Montserrat Mindan que va consistir en la lectura d'un manifest i en l'elaboració d'un gran llaç amb espelmes que varen anant dipositant els assistents a l'acte.
  A Barcelona, una caminada massiva que ha anat des de plaça Sant Jaume fins a la presó Model ha servit com a protesta.
  A plaça Sant Jaume, Agustí Alcoberro, vicepresident de l'Assemblea, ha comparat la situació de repressió actual com una presó en la qual el rancor, l'odi i la repressió obeeixen a una raó principal: "no ens perdonen la victòria de l'1 d'octubre", ha dit. Per Alcoberro, l'Estat no perdona que més de dos milions de persones, ciutadans de tot el país, es mobilitzessin per votar, defensar les urnes, malgrat la brutalitat policial, i demostrés al món la voluntat decidida de proclamar la República catalana.
  A continuació us deixem el manifest:
  Quatre mesos de fred
  previous Òmnium i ANC tornen a convocar noves concentracions per reclamar la Llibertat dels Presos Polítics